CELEX: 32010D0728(01)
Language: sk
Date: 2010-11-29 00:00:00
Title: Rozhodnutie Komisie z 29. novembra 2010 , ktorým sa ustanovuje dotazník, ktorý sa má používať na podávanie správ o vykonávaní smernice Európskeho parlamentu a Rady 2008/1/ES o integrovanej prevencii a kontrole znečisťovania životného prostredia (IPKZ) [oznámené pod číslom K(2010) 8308] (Text s významom pre EHP) (2010/728/EÚ)

30.11.2010   
            
            
               SK
            
            
               Úradný vestník Európskej únie
            
            
               L 313/13
            
         ROZHODNUTIE KOMISIE
   z 29. novembra 2010,
   ktorým sa ustanovuje dotazník, ktorý sa má používať na podávanie správ o vykonávaní smernice Európskeho parlamentu a Rady 2008/1/ES o integrovanej prevencii a kontrole znečisťovania životného prostredia (IPKZ)
   [oznámené pod číslom K(2010) 8308]
   (Text s významom pre EHP)
   (2010/728/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2008/1/ES z 15. januára 2008 o integrovanej prevencii a kontrole znečisťovania životného prostredia (1), a najmä na jej článok 17,
   keďže:
   
               (1)
            
            
               V článku 17 ods. 3 smernice 2008/1/ES sa vyžaduje, aby sa správy o vykonávaní smernice a jej účinnosti v porovnaní s inými environmentálnymi nástrojmi EÚ zostavili v súlade s postupom ustanoveným v článku 6 smernice Rady 91/692/EHS (2).
            
         
               (2)
            
            
               V článku 17 ods. 1 smernice 2008/1/ES sa ustanovuje začlenenie správy o dostupných reprezentatívnych údajoch o limitných hodnotách do všeobecnej správy o vykonávaní.
            
         
               (3)
            
            
               V smernici 91/692/EHS sa vyžaduje, aby sa správa vypracovala na základe dotazníka alebo osnovy, ktoré navrhne Komisia s pomocou výboru zriadeného v súlade s článkom 6 smernice.
            
         
               (4)
            
            
               Prvá správa sa týkala obdobia od roku 2000 do roku 2002 (vrátane).
            
         
               (5)
            
            
               Druhá správa sa týkala obdobia od roku 2003 do roku 2005 (vrátane).
            
         
               (6)
            
            
               Tretia správa sa týkala obdobia od roku 2006 do roku 2008 (vrátane).
            
         
               (7)
            
            
               Štvrtá správa sa bude týkať obdobia od roku 2009 do roku 2011 (vrátane).
            
         
               (8)
            
            
               Vzhľadom na skúsenosti nadobudnuté počas vykonávania smernice 2008/1/ES a používania predchádzajúcich dotazníkov by sa mal dotazník na roky 2009 až 2011 upraviť. V záujme jasnosti by sa malo nahradiť rozhodnutie Komisie 2006/194/ES (3).
            
         
               (9)
            
            
               Opatrenia ustanovené v tomto rozhodnutí sú v súlade so stanoviskom výboru v súlade s článkom 6 smernice 91/692/EHS,
            
         PRIJALA TOTO ROZHODNUTIE:
   Článok 1
   1.   Členské štáty používajú na podávanie správ o vykonávaní smernice 2008/1/ES dotazník ustanovený v prílohe.
   2.   Správy, ktoré treba predložiť, sa vzťahujú na obdobie od 1. januára 2009 do 31. decembra 2011.
   Článok 2
   Rozhodnutie 2006/194/ES sa zrušuje.
   Článok 3
   Toto rozhodnutie je určené členským štátom.
   
      V Bruseli 29. novembra 2010
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 24, 29.1.2008, s. 8.
   
      (2)  Ú. v. ES L 377, 31.12.1991, s. 48.
   
      (3)  Ú. v. EÚ L 70, 9.3.2006, s. 65.
   
      PRÍLOHA
      ČASŤ 1
      
         DOTAZNÍK O VYKONÁVANÍ SMERNICE 2008/1/ES O INTEGROVANEJ PREVENCII A KONTROLE ZNEČISŤOVANIA ŽIVOTNÉHO PROSTREDIA (IPKZ)
      
      
         Všeobecné poznámky:
      
      Tento štvrtý dotazník podľa smernice 2008/1/ES sa týka obdobia od roku 2009 do roku 2011. Vzhľadom na skúsenosti nadobudnuté počas vykonávania smernice a informácie získané prostredníctvom prvých troch dotazníkov sa tento dotazník zameriava na zmeny a pokrok dosiahnutý členskými štátmi pri účinnom vykonávaní smernice. Pokiaľ ide o otázky transpozície, Komisia podnikne všetky potrebné opatrenia na zabezpečenie úplnej a správnej transpozície smernice do vnútroštátnych predpisov, a to predovšetkým prostredníctvom dôslednej kontroly postupov uplatňovaných pri porušovaní právnych predpisov.
      Aby sa zabezpečila kontinuita a umožnilo priame porovnávanie s predchádzajúcimi odpoveďami, týmto dotazníkom sa väčšina otázok obsiahnutých v rozhodnutí 2006/194/ES nemení. Ak existuje podobnosť medzi dotazníkmi, v prípade nezmenenej situácie možno jednoducho uviesť odkaz na predchádzajúce odpovede. Prípadné nové skutočnosti by sa mali opísať vo forme novej odpovede.
      Pri vypĺňaní osobitných otázok v dotazníku, ktoré sa týkajú všeobecne záväzných právnych predpisov alebo úradných usmernení vydaných správnymi orgánmi, uveďte základné informácie o druhu právnych predpisov alebo usmernení a podľa potreby aj odkazy na webové stránky alebo iné možnosti prístupu k týmto predpisom.
      Komisia plánuje použiť nástroj ReportNet (alebo jeho nástupcu, ak existuje), aby členským štátom sprístupnila elektronický nástroj na podávanie správ na základe tohto dotazníka. Preto bude Komisia dôrazne odporúčať jeho používanie, aby sa splnili požiadavky na podávanie správ s cieľom znížiť záťaž a zefektívniť analýzy odpovedí.
      1.   Všeobecný opis
      
      
                  1.1.
               
               
                  Vykonali sa od uplynutia ostatného hodnoteného obdobia (roky 2006 – 2008) akékoľvek podstatné zmeny vo vnútroštátnych alebo regionálnych právnych predpisoch a v systéme(-och) udeľovania povolení, ktorými sa vykonáva smernica 2008/1/ES? Ak áno, opíšte tieto zmeny a ich dôvody a uveďte odkazy na nové právne predpisy.
               
            
                  1.2.
               
               
                  Stretli sa členské štáty s problémami pri vykonávaní smernice 2008/1/ES pre obmedzenú dostupnosť alebo kapacitu personálnych zdrojov? Ak áno, opíšte tieto problémy a plány na ich odstránenie.
               
            2.   Počet prevádzok a povolení (článok 2 ods. 3 a 4 a článok 4)
      
      
                  2.1.
               
               
                  Spresnite počet prevádzok, ako je vymedzené v smernici 2008/1/EC, a počet povolení podľa druhu činnosti na konci hodnoteného obdobia na základe vzorového formulára a poznámok uvedených v časti 2.
               
            
                  2.2.
               
               
                  Identifikácia prevádzok IPKZ. Uveďte prípadný odkaz na verejne dostupné aktualizované informácie o názvoch, mieste a hlavnej činnosti (príloha I) prevádzok IPKZ vo svojom členskom štáte. Ak tieto informácie nie sú verejne dostupné, predložte zoznam všetkých jednotlivých prevádzok v činnosti (názvy, miesto, hlavná činnosť IPKZ) na konci hodnoteného obdobia. Ak takýto zoznam nie je k dispozícii, vysvetlite dôvody vzniknutej situácie.
               
            3.   Žiadosti o povolenia (článok 6)
      
      
                  3.1.
               
               
                  Opíšte akékoľvek všeobecne záväzné právne predpisy, usmerňujúce dokumenty alebo formuláre žiadostí zavedené s cieľom zabezpečiť, aby sa v žiadostiach uvádzali všetky informácie vyžadované v článku 6, nielen všeobecného, ale aj osobitného charakteru (napríklad metodológia hodnotenia značných emisií z prevádzok).
               
            4.   Koordinácia postupu udeľovania povolení a podmienok povolenia (články 7 a 8)
      
      
                  4.1.
               
               
                  Uveďte akékoľvek zmeny v organizačnej štruktúre procesu udeľovania povolení (úroveň príslušného orgánu, rozdelenie právomocí) zaznamenané od ostatného hodnoteného obdobia.
               
            
                  4.2.
               
               
                  Stretávate sa s konkrétnymi problémami pri zabezpečovaní úplnej koordinácie v rámci procesu udeľovania povolení a podmienok povolenia podľa článku 7, najmä v prípade účasti viac ako jedného príslušného orgánu? Uveďte akékoľvek právne alebo usmerňujúce dokumenty vydané v súvislosti s touto otázkou.
               
            
                  4.3.
               
               
                  Aké právne ustanovenia, postupy alebo pokyny sa používajú, aby sa zabezpečilo zamietnutie udelenia povolenia príslušnými orgánmi v prípade nesúladu prevádzky s požiadavkami smernice 2008/1/ES? Uveďte informácie o počtoch a okolnostiach prípadov zamietnutia udelenia povolenia, ak sú k dispozícii.
               
            5.   Vhodnosť a primeranosť podmienok povolenia (článok 3 ods. 1 písm. d) a f), článok 9, článok 17 ods. 1 a 2)
      
      
                  5.1.
               
               
                  Uveďte akékoľvek všeobecne záväzné právne predpisy alebo osobitné usmernenia pre príslušné orgány, ktoré boli vydané v týchto oblastiach:
                  
                              1.
                           
                           
                              postupy a kritériá stanovovania limitných hodnôt emisií a iné podmienky povolenia;
                           
                        
                              2.
                           
                           
                              všeobecné zásady stanovovania najlepších dostupných techník;
                           
                        
                              3.
                           
                           
                              vykonávanie článku 9 ods. 4.
                           
                        
            
                  5.2.
               
               
                  Otázky súvisiace s referenčnými dokumentmi o najlepších dostupných technikách (ďalej len „BREF“) zavedenými podľa článku 17 ods. 2 smernice 2008/1/ES:
                  
                              1.
                           
                           
                              Akým spôsobom sa zohľadňujú všeobecné alebo s konkrétnymi prípadmi súvisiace informácie zverejnené Komisiou v súlade s článkom 17 ods. 2 pri určovaní najlepších dostupných techník?
                           
                        
                              2.
                           
                           
                              Ako konkrétne sa využívajú BREF pri stanovovaní podmienok povolenia?
                           
                        
                              3.
                           
                           
                              Sú BREF (alebo ich časť) preložené?
                           
                        
                              4.
                           
                           
                              Aká je využiteľnosť údajov uverejňovaných Komisiou podľa článku 17 ods. 2 ako zdroja informácií na určenie limitných hodnôt emisií, rovnocenných ukazovateľov a technických opatrení založených na najlepších dostupných technikách? Ako by sa dala zlepšiť?
                           
                        
            
                  5.3.
               
               
                  Iné otázky súvisiace s podmienkami povolenia:
                  
                              1.
                           
                           
                              Zohľadňovali sa pri stanovovaní podmienok povolenia systémy environmentálneho manažérstva? Ak áno, ako?
                           
                        
                              2.
                           
                           
                              Aké druhy podmienok povolenia alebo iné opatrenia sa zvyčajne uplatňujú na účely článku 3 ods. 1 písm. f) (obnova miesta prevádzkovania po definitívnom zastavení činností)? Ako sa vykonávajú v praxi?
                           
                        
                              3.
                           
                           
                              Aké druhy podmienok povolenia sa zvyčajne určovali v súvislosti s efektívnym využívaním energie [článok 3 ods. 1 písm. d)]?
                           
                        
                              4.
                           
                           
                              Využila sa možnosť stanovená v článku 9 ods. 3 rozhodnúť sa pre neuplatnenie požiadaviek týkajúcich sa energetickej účinnosti a ak áno, akým spôsobom sa realizovala?
                           
                        
            6.   Dostupné reprezentatívne údaje (článok 17 ods. 1)
      
      
                  6.1.
               
               
                  Uveďte dostupné reprezentatívne údaje týkajúce sa limitných hodnôt a výsledkov v oblasti životného prostredia podľa osobitnej kategórie činností uvedených v prílohe I k smernici 2008/1/ES a podľa potreby aj údaje o najlepších dostupných technikách, na základe ktorých sa dané hodnoty stanovili.
                  Komisia navrhne pokyny na zodpovedanie tejto otázky zameranej na dva osobitné sektory. Oznamované údaje sa posúdia, aby sa podľa možností porovnali so stanovenými limitnými hodnotami, dosiahnutými výsledkami a podľa dostupnosti aj s úrovňami emisií súvisiacimi s BAT v BREF.
               
            7.   Všeobecné záväzné právne predpisy (článok 9 ods. 8)
      
      
                  7.1.
               
               
                  Pre ktoré kategórie prevádzok a prípadné požiadavky sa zaviedli všeobecne záväzné predpisy podľa článku 9 ods. 8? Uveďte odkaz na všeobecne záväzné právne predpisy. Akú formu majú tieto predpisy (napr. kto ich ustanovuje a aké je ich právne postavenie)? Uplatňuje sa naďalej ustanovenie o zohľadnení miestnych faktorov (uvedených článku 9 ods. 4) v rámci vykonávania týchto predpisov?
               
            
                  7.2.
               
               
                  Ak poznáte ich počet, koľko prevádzok (ako absolútny počet alebo percentuálny podiel) podliehalo týmto pravidlám do konca hodnoteného obdobia?
               
            8.   Normy kvality životného prostredia (článok 10)
      
      
                  8.1.
               
               
                  Vyskytli sa prípady, keď sa uplatňujú ustanovenia článku 10, ale využívanie najlepších dostupných techník nie je v dostatočnom súlade s normou kvality životného prostredia (vymedzenou v článku 2 ods. 7)? Ak áno, uveďte príklady a prijaté dodatočné opatrenia.
               
            9.   Zmeny v činnosti prevádzok (článok 12 a článok 2 ods. 10)
      
      
                  9.1.
               
               
                  Ako rozhodujú príslušné orgány v praxi podľa článku 12, či „zmena v činnosti prevádzky“„môže mať vplyvy na životné prostredie“ (článok 2 ods. 10) a či ide o „podstatnú zmenu“, ktorá „môže mať významné negatívne vplyvy na človeka alebo životné prostredie“ (článok 2 ods. 11)? Uveďte odkaz na príslušné právne ustanovenia, pokyny alebo postupy.
               
            10.   Prehodnotenie a aktualizácia povoľovacích podmienok (článok 13)
      
      
                  10.1.
               
               
                  Je frekvencia prehodnotenia a v prípade potreby aj aktualizácie podmienok povolenia (článok 13) spresnená vo vnútroštátnych alebo regionálnych právnych predpisoch alebo určená inými spôsobmi, napríklad v podobe lehôt v povoleniach? Ak áno, o aké iné spôsoby ide? Uveďte odkaz na príslušné právne predpisy, pokyny alebo postupy.
               
            
                  10.2.
               
               
                  Aká je reprezentatívna frekvencia prehodnotenia podmienok povolenia? Ak existujú rozdiely medzi prevádzkami alebo sektormi, uveďte podkladové informácie, ak sú k dispozícii.
               
            
                  10.3.
               
               
                  Z čoho pozostáva proces prehodnotenia a aktualizácie podmienok povolenia? Ako sa uplatňuje ustanovenie o prehodnotení podmienok povolenia v prípade podstatných zmien v rámci najlepších dostupných techník? Uveďte odkaz na príslušné právne predpisy, pokyny alebo postupy.
               
            11.   Plnenie podmienok povolenia (článok 14)
      
      
                  11.1.
               
               
                  Ako sa v praxi uplatňuje požiadavka uvedená v článku 14, aby prevádzkovatelia pravidelne informovali orgány o výsledkoch sledovania emisií z prevádzky? Uveďte odkaz na akékoľvek osobitné predpisy, postupy alebo pokyny určené v tejto súvislosti príslušným orgánom.
               
            
                  11.2.
               
               
                  Predkladajú všetci prevádzkovatelia pravidelné správy o sledovaní emisií? Uveďte údaje o reprezentatívnej frekvencii pri predkladaní takýchto informácií. Ak existujú rozdiely medzi sektormi, uveďte podkladové informácie, ak sú k dispozícii.
               
            
                  11.3.
               
               
                  Uveďte dostupné informácie týkajúce sa prevádzok patriacich do rozsahu pôsobnosti smernice 2008/1/ES o nižšie uvedených otázkach, ak neboli súčasťou správ podľa odporúčania ustanovujúceho minimálne kritériá environmentálnych inšpekcií v členských štátoch:
                  
                              1.
                           
                           
                              hlavné prvky environmentálnej inšpekcie, ktorú vykonali príslušné orgány (opis);
                           
                        
                              2.
                           
                           
                              celkový počet inšpekcií na mieste vykonaných príslušnými orgánmi počas hodnoteného obdobia (počet);
                           
                        
                              3.
                           
                           
                              celkový počet prevádzok, v ktorých sa vykonali takéto inšpekcie počas hodnoteného obdobia (počet);
                           
                        
                              4.
                           
                           
                              celkový počet inšpekcií na mieste, v priebehu ktorých sa vykonali merania emisií a/alebo odber vzoriek odpadu príslušným orgánom alebo v jeho mene počas hodnoteného obdobia (počet);
                           
                        
                              5.
                           
                           
                              druhy opatrení (napr. sankcie alebo iné opatrenia) prijatých v dôsledku havárií, mimoriadnych udalostí a nesplnenia podmienok povolenia počas hodnoteného obdobia (opis).
                           
                        
            12.   Informácie a účasť verejnosti (články 15 a 16)
      
      
                  12.1.
               
               
                  Aké prípadné podstatné zmeny sa uskutočnili po uplynutí ostatného hodnoteného obdobia v oblasti transpozície právnych predpisov, ktorými sa zabezpečuje informovanie a účasť verejnosti na procese udeľovania povolení v zmysle smernice 2008/1/ES (články 15 a 16)? Aký vplyv mali tieto požiadavky na príslušné orgány, žiadateľov o povolenie a zainteresovanú verejnosť?
               
            13.   Cezhraničná spolupráca (článok 18)
      
      
                  13.1.
               
               
                  Vyskytli sa počas hodnoteného obdobia prípady uplatňovania požiadaviek uvedených v článku 18 v súvislosti s cezhraničným informovaním a spoluprácou? Uveďte príklady použitých všeobecných postupov.
               
            14.   Účinnosť smernice
      
      
                  14.1.
               
               
                  Ako členské štáty vo všeobecnosti posudzujú účinnosť smernice 2008/1/ES okrem iného aj v porovnaní s inými nástrojmi EÚ v oblasti životného prostredia? Na základe príslušných štúdií a analýz (ak sú k dispozícii) uveďte, aké sú odhadované environmentálne prínosy a náklady (vrátane správnych nákladov a nákladov týkajúcich sa zosúladenia právnych predpisov) na vykonávanie smernice 2008/1/ES. Uveďte odkazy na tieto štúdie a analýzy.
               
            15.   Všeobecné pripomienky
      
      
                  15.1.
               
               
                  Vyskytujú sa nejaké konkrétne problémy pri vykonávaní príslušných právnych predpisov, ktoré vo vašom členskom štáte vyvolávajú znepokojenie? Ak áno, spresnite ich.
               
            ČASŤ 2
      
         VZOROVÝ FORMULÁR NA ZODPOVEDANIE OTÁZKY 2.1
      
      
                  DRUH PREVÁDZKY
               
               
                  
                              A.
                           
                           
                              PREVÁDZKA
                           
                        
               
                  
                              B.
                           
                           
                              PODSTATNÉ ZMENY
                           
                        
               
                  
                              C.
                           
                           
                              POVOLENIE PREHODNOTENIE A AKTUALIZÁCIA
                           
                        
            
                  Kód
               
               
                  Hlavná činnosť prevádzky, ako je stanovené v prílohe I k smernici 2008/1/ES
               
               
                  
                              1.
                           
                           
                              Počet prevádzok
                           
                        
               
                  
                              2.
                           
                           
                              Počet prevádzok, na ktoré sa vzťahuje povolenie v úplnom súlade so smernicou IPKZ
                           
                        
               
                  
                              3.
                           
                           
                              Počet podstatných zmien vykonaných počas hodnoteného obdobia bez povolenia v súlade s článkom 12 ods. 2
                           
                        
               
                  
                              4.
                           
                           
                              Počet prevádzok, ktorých povolenie IPKZ bolo prehodnotené počas hodnoteného obdobia v súlade s článkom 13
                           
                        
               
                  
                              5.
                           
                           
                              Počet prevádzok, ktorých povolenie IPKZ bolo aktualizované počas hodnoteného obdobia v súlade s článkom 13
                           
                        
            
                  1.
               
               
                  
                     Energetika
                  
               
               
                   
               
               
                   
               
               
                   
               
               
                   
               
               
                   
               
            
                  1.1.
               
               
                  Spaľovanie
               
               
                   
               
               
                   
               
               
                   
               
               
                   
               
               
                   
               
            
                  1.2.
               
               
                  Rafinovanie minerálnych olejov a plynu
               
               
                   
               
               
                   
               
               
                   
               
               
                   
               
               
                   
               
            
                  1.3.
               
               
                  Koksovacie pece
               
               
                   
               
               
                   
               
               
                   
               
               
                   
               
               
                   
               
            
                  1.4.
               
               
                  Splyňovanie a skvapalňovanie uhlia
               
               
                   
               
               
                   
               
               
                   
               
               
                   
               
               
                   
               
            
                  2.
               
               
                  
                     Kovy
                  
               
               
                   
               
               
                   
               
               
                   
               
               
                   
               
               
                   
               
            
                  2.1.
               
               
                  Praženie/spekanie kovových rúd
               
               
                   
               
               
                   
               
               
                   
               
               
                   
               
               
                   
               
            
                  2.2.
               
               
                  Výroba surového železa alebo ocele
               
               
                   
               
               
                   
               
               
                   
               
               
                   
               
               
                   
               
            
                  2.3.a)
               
               
                  Valcovne za tepla
               
               
                   
               
               
                   
               
               
                   
               
               
                   
               
               
                   
               
            
                  2.3.b)
               
               
                  Kováčske dielne
               
               
                   
               
               
                   
               
               
                   
               
               
                   
               
               
                   
               
            
                  2.3.c)
               
               
                  Nanášanie povlakov z roztavených kovov
               
               
                   
               
               
                   
               
               
                   
               
               
                   
               
               
                   
               
            
                  2.4.
               
               
                  Zlievarne
               
               
                   
               
               
                   
               
               
                   
               
               
                   
               
               
                   
               
            
                  2.5.a)
               
               
                  Výroba neželezných surových kovov
               
               
                   
               
               
                   
               
               
                   
               
               
                   
               
               
                   
               
            
                  2.5.b)
               
               
                  Tavenie neželezných kovov
               
               
                   
               
               
                   
               
               
                   
               
               
                   
               
               
                   
               
            
                  2.6.
               
               
                  Povrchová úprava kovov a plastov
               
               
                   
               
               
                   
               
               
                   
               
               
                   
               
               
                   
               
            
                  3.
               
               
                  
                     Nerasty
                  
               
               
                   
               
               
                   
               
               
                   
               
               
                   
               
               
                   
               
            
                  3.1.
               
               
                  Výroba cementu alebo vápna
               
               
                   
               
               
                   
               
               
                   
               
               
                   
               
               
                   
               
            
                  3.2.
               
               
                  Výroba azbestu
               
               
                   
               
               
                   
               
               
                   
               
               
                   
               
               
                   
               
            
                  3.3.
               
               
                  Výroba skla
               
               
                   
               
               
                   
               
               
                   
               
               
                   
               
               
                   
               
            
                  3.4.
               
               
                  Tavenie nerastov
               
               
                   
               
               
                   
               
               
                   
               
               
                   
               
               
                   
               
            
                  3.5.
               
               
                  Výroba keramických výrobkov
               
               
                   
               
               
                   
               
               
                   
               
               
                   
               
               
                   
               
            
                  4.
               
               
                  
                     Chemické látky
                  
               
               
                   
               
               
                   
               
               
                   
               
               
                   
               
               
                   
               
            
                  4.1.
               
               
                  Výroba organických chemických látok
               
               
                   
               
               
                   
               
               
                   
               
               
                   
               
               
                   
               
            
                  4.2.
               
               
                  Výroba anorganických chemických látok
               
               
                   
               
               
                   
               
               
                   
               
               
                   
               
               
                   
               
            
                  4.3.
               
               
                  Výroba priemyselných hnojív
               
               
                   
               
               
                   
               
               
                   
               
               
                   
               
               
                   
               
            
                  4.4.
               
               
                  Výroba prostriedkov na ochranu rastlín/biocídov
               
               
                   
               
               
                   
               
               
                   
               
               
                   
               
               
                   
               
            
                  4.5.
               
               
                  Výroba liečiv
               
               
                   
               
               
                   
               
               
                   
               
               
                   
               
               
                   
               
            
                  4.6.
               
               
                  Výroba výbušnín
               
               
                   
               
               
                   
               
               
                   
               
               
                   
               
               
                   
               
            
                  5.
               
               
                  
                     Odpad
                  
               
               
                   
               
               
                   
               
               
                   
               
               
                   
               
               
                   
               
            
                  5.1.
               
               
                  Zneškodňovanie alebo zhodnocovanie nebezpečného odpadu
               
               
                   
               
               
                   
               
               
                   
               
               
                   
               
               
                   
               
            
                  5.2.
               
               
                  Spaľovanie komunálneho odpadu
               
               
                   
               
               
                   
               
               
                   
               
               
                   
               
               
                   
               
            
                  5.3.
               
               
                  Zneškodňovanie netoxického odpadu
               
               
                   
               
               
                   
               
               
                   
               
               
                   
               
               
                   
               
            
                  5.4.
               
               
                  Skládky odpadov
               
               
                   
               
               
                   
               
               
                   
               
               
                   
               
               
                   
               
            
                  6.
               
               
                  
                     Iné
                  
               
               
                   
               
               
                   
               
               
                   
               
               
                   
               
               
                   
               
            
                  6.1.a)
               
               
                  Výroba celulózy
               
               
                   
               
               
                   
               
               
                   
               
               
                   
               
               
                   
               
            
                  6.1.b)
               
               
                  Výroba papiera a lepenky
               
               
                   
               
               
                   
               
               
                   
               
               
                   
               
               
                   
               
            
                  6.2.
               
               
                  Predpríprava alebo farbenie vlákien alebo textílií
               
               
                   
               
               
                   
               
               
                   
               
               
                   
               
               
                   
               
            
                  6.3.
               
               
                  Vyčiňovanie koží a kožušín
               
               
                   
               
               
                   
               
               
                   
               
               
                   
               
               
                   
               
            
                  6.4.a)
               
               
                  Bitúnky
               
               
                   
               
               
                   
               
               
                   
               
               
                   
               
               
                   
               
            
                  6.4.b)
               
               
                  Spracovanie a úprava potravinárskych výrobkov
               
               
                   
               
               
                   
               
               
                   
               
               
                   
               
               
                   
               
            
                  6.4.c)
               
               
                  Spracovanie a úprava mlieka
               
               
                   
               
               
                   
               
               
                   
               
               
                   
               
               
                   
               
            
                  6.5.
               
               
                  Zneškodňovanie alebo zhodnocovanie mŕtvych tiel zvierat
               
               
                   
               
               
                   
               
               
                   
               
               
                   
               
               
                   
               
            
                  6.6.a)
               
               
                  Intenzívny chov hydiny
               
               
                   
               
               
                   
               
               
                   
               
               
                   
               
               
                   
               
            
                  6.6.b)
               
               
                  Intenzívny chov ošípaných
               
               
                   
               
               
                   
               
               
                   
               
               
                   
               
               
                   
               
            
                  6.6.c)
               
               
                  Intenzívny chov prasníc
               
               
                   
               
               
                   
               
               
                   
               
               
                   
               
               
                   
               
            
                  6.7.
               
               
                  Povrchová úprava s použitím organických rozpúšťadiel
               
               
                   
               
               
                   
               
               
                   
               
               
                   
               
               
                   
               
            
                  6.8.
               
               
                  Výroba uhlíka alebo elektrografitu
               
               
                   
               
               
                   
               
               
                   
               
               
                   
               
               
                   
               
            
                  6.9.
               
               
                  Zachytávanie prúdov CO2 (smernica Európskeho parlamentu a Rady 2009/31/ES)
               
               
                   
               
               
                   
               
               
                   
               
               
                   
               
               
                   
               
            
                  Spolu
               
               
                   
               
               
                   
               
               
                   
               
               
                   
               
               
                   
               
               
                   
               
            
         Vysvetlivky k vzorovému formuláru:
      
      Údaje by mali odzrkadľovať situáciu ku koncu hodnoteného obdobia (31. decembru 2011), ak nie je uvedené inak.
      Východiskom pre zber údajov v tomto vzorovom formulári bude „počet prevádzok“ a „počet podstatných zmien“ na základe vymedzeného pojmu „prevádzka“ v článku 2 ods. 3 a pojmu „podstatná zmena“ v článku 2 ods. 11 smernice 2008/1/ES.
      „Druh prevádzky“ sa vzťahuje na hlavnú činnosť vykonávanú v prevádzke. Prevádzky by sa mali oznamovať len na základe jednej činnosti, a to aj v prípade, že sa v prevádzke vykonáva niekoľko činností IPKZ.
      Ďalšie pokyny a vysvetlivky týkajúce sa údajov v tabuľke sa nachádzajú v nižšie uvedených poznámkach. Od členských štátov sa vyžaduje, aby vyplnili tabuľku, pokiaľ je to možné.
      A.   POČET PREVÁDZOK
      
                  1.
               
               
                  Počet prevádzok IPKZ: celkový počet prevádzok (existujúcich aj nových) v členských štátoch na konci hodnoteného obdobia bez ohľadu na stav ich povolenia.
               
            
                  2.
               
               
                  Počet prevádzok, na ktoré sa vzťahuje povolenie, ktoré je v úplnom súlade so smernicou: celkový počet prevádzok IPKZ, na ktoré sa vzťahuje jedno alebo viac povolení udelených v súlade so smernicou IPKZ (vrátane predbežných IPKZ povolení, ktoré boli prehodnotené/aktualizované) bez ohľadu na to, či povolenie(-a) bolo(-i) vydané alebo prehodnotené, aktualizované alebo zmenené a doplnené/obnovené z akéhokoľvek dôvodu.
                  Pri počítaní prevádzok, ktoré treba oznámiť, by mal členský štát brať do úvahy stav povolenia(-í) pre každú prevádzku na konci hodnoteného obdobia. Pripomíname, že tento číselný údaj sa týka prevádzok, a nie povolení (keďže sa na jednu prevádzku môže vzťahovať niekoľko povolení, a naopak).
                  Zásada konzistentnosti: Jeden mínus dva sa rovná počtu prevádzok, na ktoré sa nevzťahuje povolenie v úplnom súlade s IPKZ z akéhokoľvek dôvodu (neukončený postup udeľovania povolení, povolenie len na niektoré z činností, atď.). Číselný údaj iný ako nula predstavuje možné nedodržanie predpisov IPKZ.
               
            B.   PODSTATNÉ ZMENY
      
                  3.
               
               
                  Počet podstatných zmien vykonaných počas hodnoteného obdobia bez povolenia v súlade s článkom 12 ods. 2: počet podstatných zmien, ktorých sú si príslušné orgány vedomé a ktoré prevádzkovatelia účinne vykonali bez povolenia požadovaného v súlade s článkom 12 ods. 2.
                  Číselný údaj iný ako nula predstavuje možné nedodržanie predpisov IPKZ.
               
            C.   PREHODNOTENIE A AKTUALIZÁCIA POVOLENIA
      
                  4.
               
               
                  Počet prevádzok IPKZ, ktorých povolenie IPKZ bolo počas hodnoteného obdobia prehodnotené v súlade s článkom 13: celkový počet prevádzok, na ktoré sa vzťahuje jedno alebo viac povolení, ktoré boli prehodnotené v súlade s článkom 13.
               
            
                  5.
               
               
                  Počet prevádzok IPKZ, ktorých povolenie IPKZ bolo počas hodnoteného obdobia aktualizované v súlade s článkom 13: celkový počet prevádzok, na ktoré sa vzťahuje jedno alebo viac povolení, ktoré boli aktualizované v súlade s článkom 13.